钦定古今图书集成/明伦汇编/闺媛典/第034卷 > 包友荣妻锺氏
## 钦定古今图书集成/明伦汇编/闺媛典/第034卷 > 包友荣妻锺氏

按《衡州府志》：锺氏，包友荣妻，乡举大鹏侄女。性庄静
恬约，鹏爱之，教以读书。长适友荣，兢兢执妇礼。姑谭
氏素严峻，友荣谓锺曰：“慎勿失阿。”𡝠“欢使恚而损餐，
惟汝咎。”锺益曲意承顺，虽被楚挞，终无忤容。姑疾，药
饵必尝，夜即寝姑榻下。姑尝患乳疽甚剧，医者谓吮
之则疮易合。姑曰：“人将焉堪？”锺忻然就吮，日数回无
难色，姑感悦，疽寻愈。及姑没，哀毁过情，丧一目，闾里
敬之。年七十卒。